ڕۆژی زمانی کوردی
ڕۆژی زمانی کوردی بەرامبەرە لەگەڵ ١٥ی ئایار (٢٥ی گوڵان). لەم ڕۆژەدا لە ساڵی ١٩٣٢ یەکەمین ژمارەی گۆڤاری ھاوار بە دەستی جەلادەت عالی بەدرخان لە شاری دیمەشق لە وڵاتی سووریا دەرکرا. ھەروەھا لە ساڵی ١٩٥٤ یەکەمین ژمارەی گۆڤاری ھەتاو لە شاری ھەولێر لەم ڕۆژەدا دەرکرا و لە ساڵی ١٩٦٣یش گۆڤاری ڕۆژا نوێ لە شاری ئەستەمبوڵ یەکەمین ژمارەی دەرکرد. لە ئەم ڕۆژە کوردەکانی دانیشتووی پارچەکانی ئازادی کوردستان یان کوردەکانی دوور لە وڵات جەشنی گشتی دەگرن و پەرتووکەکانی بە زمانی کوردی پێشکەشی دۆست و ھەڤالانیان دەکەن.

مێژوو 
لە ١٥ی ئایاری ساڵی ١٩٣٢ گۆڤاری ھاوار بۆ یەکەمجار لە پایتەختی سووریا لە نووسینی میر جەلادەت بەدرخان دەرچوو. گۆڤاری ھاوار، ٢٣ ژمارەی یەکەمی بە پیتی کوردی عەرەبی و کۆتا ٣٤ ژمارەی گۆڤار بە پیتی کوردی لاتینی چاپکران و بڵاوکرانەوە. لە ساڵی ١٩٨٧ فیرات جەوەری چووە دیمەشق و سەرجەم ژمارەکانی گۆڤارەکەی لە دوو بەرگدا کۆکردەوە و لە ١٥ی ئایاری ١٩٩٨دا بڵاویکردەوە، بەو پێیەی ئەمە ساڵڕۆژی بڵاوبوونەوەی گۆڤارەکەیە. ئەم ڕۆژە ھەموو ساڵێک لە لایەن دامەزراوە ڕۆشنبیری و لایەنە ڕامیارییەکانەوە وەک میھرەجانی زمانی کوردی بەڕێوە دەچێت.

زانیارییە دامەزراوەییەکان 
لە میانی ئاھەنگگێڕانی میھرەجانی زمانی کوردیدا، زۆرێک لە دامودەزگا و لایەنە ڕامیارییەکانی باکووری کوردستان سەرنجیان بۆ ئەو فشارانە ڕاکێشا کە وڵاتی تورکیا لەسەر زمانی کوردی دەیخاتە ڕوو. لایەن و ڕێکخراوەکان داوای فێرکردنی زمانی کوردی و ڕاگرتنی یەکگرتن لە دژی زمانی کوردی دەکەن.

سەرچاوەکان

بەستەرە دەرەکییەکان 

ڕۆژە نەتەوەییەکانی کوردستان